თეოდორ რუზველტი

თეოდორ რუზველტი ( დ. 27 გჷმათუთა, 1858 — ღ. 6 ღურთუთა, 1919) — ამერიკალი პოლიტიკური მოღალე, ააშ-შ 26-ა პრეზიდენტი დო 25-ა ვიცე-პრეზიდენტი რესპუბლიკური პარტიაშე.

რუზველტიქ დიდარ ფანიას დებადჷ. თინა ლეხუამი ბაღანა რდჷ, თის შურიხინწი უღუდჷ. ტანსინთელეშ პრობლემეფიშ გეშა თინა ბაღანობას უმოსო ჸუდეს რდჷ დო ორთაშ მენცარობას გურაფულენდჷ. ფიზიკური სიდაღარაშ გამათ, თიქ რსხიპალი რიტმით რინა დიჭყჷ. თინა გურაფულენდჷ ჰარვარდის, სოდეთ თინა ლიკვით რკინებაშ ჩემპიონატეფს ოკათუდჷ, ხოლო ინტერესიქ ოურდუმე-ოზუღე ოკითხეეფ ჸურე გურჩქინდჷ. ჰარვარდიშ თებაშე ართი წანაშ უკული, 1881 წანას, თინა ნიუ-იორკიშ შტატიშ ოკანონმადვალე ორგანოს ეშასხუნეს, მუში მაკათურით 1884 წანაშა რდჷ. თიში მაართა ისტორიული წინგიქ „The Naval War of 1812“ 1882 წანას გიშელჷ, მუქჷთ თის სერიოზული ისტორიკოსიშ რეპუტაცია მეჩჷ. თინა მუდგაზჷმარენ წანას ბედლენდის ოხორანდჷ. ათეშ უკული რუზველტი ნიუ-იორკიშა ირთუ, სოდეთ პოლიციას მუშენდჷ დო ჯოხო კორუფციაწკჷმა ლჷმათ გისიმჷ. 1897 წანას თინა ოურდუმე-საზუღო მელამოსეშ ალმახვენჯო დარინეს. მუჟამსჷთ ამერიკა-ესპანეთიშ ლჷმაქ დიჭყჷნ, თიქ გეგნოდირთჷ დო ოლიმერ მოქიმინჯალეფს ჭიჭე პოლკის ხემანჯღვერანდჷ კუბას, მუშოთ ჭარაფაშ მენდალი დეინალჷ. ლჷმაშ უკული თიქ ნიუ-იორკიშა დირთჷ დო შტატიშ გუბერნატორქ იჸუ. 1900 წანას თინა ააშ-შ ვიცე-პრეზიდენტო ეშასხუნეს.

 სქოლიო 

კატეგორია:ააშ-შ პრეზიდენტეფი
კატეგორია:ააშ-იშ ვიცე-პრეზიდენტეფი
კატეგორია:ნიუ-იორკიშ გუბერნატორეფი
კატეგორია:ნობელიშ პრემიაშ ლაურეატეფი თინჩალაშ გონტკიცაფაშო
კატეგორია:დუნაბადი 1858
კატეგორია:ნაღურა 1919